STANDARDISERTE EUROPEISKE OPPLYSNINGER OM FORBRUKERKREDITT (SEF)

|  |  |
| --- | --- |
| **1. Kredittgiverens navn og kontaktinformasjon** |  |
| Kredittgiver Svensk org.nr. Adresse Nettside | Captum Group AB, svensk org.nr. 556878-2972  Postboks 7123, 40233 Gøteborg, Sverige [www.captumgroup.se](http://www.captumgroup.se/) |
| **2. Beskrivelse av kredittproduktets viktigste egenskaper** |  |
| Type kreditt | Kreditten er en rullerende kontokreditt som du bruker ved kredittkjøp av tjenester eller varer hos Captums samarbeidspartnere. |
| Samlet kredittbeløp  *Dette betyr taket eller de samlede summene som blir gjort tilgjengelig i henhold til kredittavtalen.* | Det samlede kredittbeløpet er summen av kjøpene du har gjort innenfor den gjeldende godkjente kredittrammen. Kredittrammen fastsettes ved en kredittvurdering før hvert nytt kjøp. Kredittbeløpet og kredittrammen kan derfor variere over tid, og reduseres gjennom innbetalinger og andre krediteringer i forbindelse med kjøpene av varer og tjenester kreditten gjelder for. |
| Vilkår for benyttelse av kreditten  *Her angis når og hvordan pengene kan benyttes* | Du får kreditt i forbindelse med kjøp av tjenester eller varer fra Captums samarbeidspartnere, og med det beløpet varene og tjenestene kjøpes for. Benyttelse av kreditten forutsetter at det samlede kredittbeløpet ligger innenfor kredittrammen Captum fastsetter etter kredittvurderingen. Beslutningen baseres på en kredittvurdering som tar hensyn til bl.a. betalingshistorikk og de innhentede kredittopplysningene.  Ingen kontantutbetaling av kredittmidler vil gis. Pengene betales i stedet til Captums samarbeidspartnere som betaling for de varene og tjenestene kreditten brukes til å kjøpe, og overføres når et kjøp med samme beløp har blitt innvilget og gjennomført. |
| Kredittavtalens varighet | Kredittavtalen løper til oppsigelse. Du har muligheten til å si den opp med øyeblikkelig virkning. |
| Nedbetalinger og rekkefølgen de skal fordeles i. | For å gjennomføre en eventuell valgt fast delbetalingsplan eller en spesialkampanje, skal betalinger skje i samsvar med vilkårene som oppgis på kjøpstidspunktet (f.eks. delbetaling over 3, 6 eller 12 måneder eller «kjøp nå – betal på en bestemt senere dato»). Delbetalingenes antall og størrelse oppgis i forbindelse med kjøpet og/eller i avtalen du får tilsendt.  Hvis du har valgt Fleksibel delbetaling er det månedlige minimumsbeløpet som skal betales 5 % av det du skylder, men aldri mindre enn 100 NOK.  Betaling gjøres månedlig etter utsendelse av regning fra Kredittgiveren.  Betaling går først til dekning av gebyr og renter, resterende til nedbetaling. Hvis man har ulike delbetalingsplaner innenfor kontokredittrammen og de har ulike kredittrentesatser, vil oppgjør først gjøres mot den delen av kredittgjelden som har høyest rentesats, om du ikke har angitt noe annet ved betalingen. |
| Det totale beløpet du skal betale  *Dette er det lånte kapitalbeløpet pluss renter og eventuelle kostnader knyttet til kreditten* | Det totale beløpet som skal betales, angis i delbetalingsfakturaen du får tilsendt hver måned. Totalkostnad varierer avhengig av hvor mye av kredittrammen du bruker, og hvor fort du velger å nedbetale på kreditten. Du betaler renter på det beløpet som til enhver tid er trukket fra kreditten. |
| **3. Kredittkostnader** |  |
| Lånerenten eller eventuelt ulike lånerenter som får anvendelse på kredittavtalen | **For Fleksibel delbetaling er rentesatsen p.t. 22,0 % p.a.**  Rentekostnaden er minimum 9 NOK i måneden.  **For Fast delbetaling er rentesatsen p.t. 0 % p.a.**  En Fast delbetalingsplan er en del av kontokreditten som bare er gyldig for det aktuelle kjøpet, og så lenge som kredittmottakeren følger den valgte planen. De ulike faste delbetalingsvilkårene Captum tilbyr er for tiden som følger: |
| Effektiv rente  *Dette er de samlede kostnadene uttrykt som en årlig prosentandel av det samlede kredittbeløpet. Den effektive årlige renten er tatt med her for å gjøre det enklere å sammenligne ulike tilbud.* | Effektiv rente ved Fleksibel delbetaling av et kredittbeløp på 10 000 NOK i løpet av 12 måneder, blir 36,12 %.  Effektiv rente ved Fast delbetaling av et kredittbeløp på 10 000 NOK vil være 14,65 % om betalingen gjøres i løpet av 3 måneder, 16,96 % for 6 måneder og 16,16 % for 12 måneder.  Ved beregning av effektiv rente er månedlig administrasjonsgebyr og etableringsgebyr tatt med i betraktning. Den effektive renten består av kredittkostnadene (kredittrente og spesialgebyrer) angitt som en årlig rente og beregnet ut fra kredittbeløpet. Hvor høy den effektive renten er avhenger både av hvor mye kreditt som er gitt og av nedbetalingstiden, som beskrevet i det følgende. Andre kredittbeløp kan føre til høyere effektiv rente. |
| Er det obligatorisk, for å oppnå kreditten eller for å oppnå denne på de vilkår og betingelser som blir markedsført, å   * tegne en forsikring som sikrer kreditten, eller * inngå en annen kontrakt om tilleggstjenester? | Nei.  Nei. |
| Tilknyttede kostnader | |  |  |  |  | | --- | --- | --- | --- | | **Valgt nedbetalingstid  Etableringsgebyr**  **Månedlig administrasjonsgebyr** | 3 måneder  95 NOK  45 NOK | 6 måneder  195 NOK  45 NOK | 12 måneder  295 NOK  45 NOK | |
| Under hvilke betingelser de forannevnte kostnadene knyttet til kredittavtalen kan endres | Renten og andre gebyrkostnader kan økes med seks ukers varsel som følge av kredittpolitiske beslutninger, økte lånekostnader eller andre kostnadsøkninger som Captum ikke kunne forventes å forutse da avtalen ble inngått. Captum har også rett til å øke gebyrer med seks ukers varsel i samsvar med økningen i Captums kostnader for tjenesten gebyret er ment å dekke.  Captum kan likevel endre renten med kortere frist enn seks uker som følge av vesentlige endringer i pengemarkedsrenten. |
| Kostnader i tilfelle av for sene betalinger  *Manglende betalinger kan få alvorlige følger (f.eks. tvangssalg) og gjøre det vanskeligere å oppnå kreditt.* | Ved for sene betalinger påløper forsinkelsesgebyr og forsinkelsesrente. Ved skriftlig betalingspåminnelse påløper purregebyr. Oversendes kravet til inkasso påløper inkassokostnader. Ved tvangsinndrivelse tilkommer kostnader til tvangsinndrivelse.  Med utgangspunkt i satsene per 01.03.2018 kan disse kostnadene anslås som følger:  Forsinkelsesgebyr: 77 NOK dersom det forfalte beløpet er mellom 200 NOK og 1 000 NOK; og 147 NOK hvis det forfalte beløpet overstiger 1 000 NOK  Forsinkelsesrente: 22,00 %  Purregebyr: 35 NOK  Varsel om inkasso: 35 NOK |

|  |  |
| --- | --- |
| **4. Andre viktige juridiske forhold** |  |
| Angrerett  *Du har rett til å trekke deg fra kredittavtalen innen 14 kalenderdager.* | Ja. |
| Førtidig nedbetaling  *Hele eller deler av kreditten kan når som helst tilbakebetales før avtalt tid.* | Kredittmottakeren har rett til å når som helst og uten ekstra kostnad betale den gjenværende gjelden før avtalt tid. Kredittmottakeren er forpliktet til å betale renter og andre kredittkostnader for perioden frem til den førtidige betalingen. |
| Informasjonssøk i databaser  *Hvis en kredittsøknad avslås på grunnlag av et databasesøk, må kredittgiveren umiddelbart og kostnadsfritt gi deg beskjed om resultatet av informasjonssøket. Dette gjelder ikke dersom utlevering av disse opplysningene er forbudt ved lov eller forskrift eller strider mot offentlig orden og sikkerhet.* | Det er gjort eller vil bli gjort en kredittsjekk av deg i forbindelse med lånesøknaden. Gjenpartsbrev med opplysningene som er innhentet under kredittsjekken vil bli sendt fra kredittopplysningsselskapet. Hvis kredittsøknaden avslås på grunnlag av et søk i en ekstern database, vil Captum gi beskjed om hvilken database som ble brukt og om søkeresultatene. |
| Rett til å få et utkast til kredittavtale  *Du har rett til å motta en kopi av et utkast til kredittavtale på forespørsel, kostnadsfritt. Denne bestemmelsen gjelder ikke dersom kredittgiveren på forespørselstidspunktet ikke er villig til å inngå en kredittavtale med deg.* | Dersom du ikke har mottatt utkast til en kredittavtale, kan du ta kontakt for å få dette kostnadsfritt tilsendt. For å få et utkast til kredittavtale, kontakt Captum Groups kundeservice på telefon (+47) 23 12 51 00. |
| Tilbudets gyldighetstid | Tilbudet om finansiering av et kjøp ved å inngå denne kontokredittavtalen, er gyldig på kjøpstidspunktet der det tilbys. Du kan også få et tilbud om å senere delbetale en faktura gjennom å benytte kontokreditten. Et slikt tilbud er da gyldig innen fakturaens vanlige betalingsfrist. |
| **5. Tilleggsopplysninger ved fjernsalg av finansielle tjenester** |  |
| **a) Vedrørende kredittgiveren** |  |
| Registrering | Captum Group AB er registrert i det svenske foretaksregisteret, Bolagsverket, med org.nr. 556878-2972. |
| Gjeldende tilsynsmyndighet | Finansinspektionen, Box 7821, 103 97 Stockholm |
| **b) Vedrørende kredittavtalen** |  |
| Utøvelse av angreretten | Du har som kunde rett til å angre på en inngått kredittavtale. Angrefristen er 14 dager, som regnes fra dagen du som kunde mottar kredittavtalen og de tilhørende vilkårene. Angreretten benyttes ved å gi skriftlig beskjed om at du vil utøve angreretten din til Captum Group AB, Kundeservice, Postboks 7123, 40233 Gøteborg, Sverige, ved å ringe Captum Groups kundeservice på telefon (+47) 23 12 51 00, ved å sende en e-post til kundeservice@captumgroup.no eller ved å bruke det nettbaserte skjemaet på www.captumgroup.no.  Hvis du som kunde angrer kjøpet som er grunnlaget for kredittavtalen, og ingen andre kjøp er tilknyttet avtalen, vil også kredittavtalen din med Captum avsluttes.  Etter at angrefristen har utløpt, kan du som kunde alltid avslutte kredittavtalen ved å betale det gjenværende kredittbeløpet, samt tilhørende gebyrer, før avtalt tid. |
| Klausul om gjeldende lovgivning for kredittavtalen og/eller korrekt domstol | Norske lover gjelder for Captums kredittavtale. Norske domstoler har jurisdiksjon til å løse eventuelle tvister som oppstår i forbindelse med kreditten. |
| Benyttet språk | Informasjon og avtalevilkår er på norsk. All kommunikasjon skjer på norsk. |
| **c) Vedrørende klageadgang** |  |
| Mulighet til å fremsette klager og få dem behandlet utenfor domstolene | Klager skal først fremsettes til Captum Group, skriftlig eller muntlig, på en av følgende måter: E-post: kundeservice@captumgroup.no  Post: Captum Group AB, Kundeservice, Postboks 7123, 40233 Gøteborg, Sverige Telefon: (+47) 23 12 51 00 Skjema på nett: www.captumgroup.no  Om du har klager kan du også henvende deg til Forbrukerrådet.  Hjemmeside: <https://www.forbrukerradet.no/>  Tlf: 23 400 500  Adresse: Postboks 463 Sentrum 0105 Oslo.  Du kan også registrere saken din på <https://ec.europa.eu/odr> |